மனகதி, வாயுவேகன், மருத்தன், மாமேகன் என்று இவ் வினை அறி தொழிலர் முன்னா, ஆயிரர் விரவினாரை, 'நினைவதன் முன்னம், நீர் போய் நெடுந் திசை எட்டும் நீந்தி, கனை கழல் அரக்கர் தானை கொணருதிர், கடிதின்' என்றான். 'ஏழ் பெருங் கடலும், சூழ்ந்த ஏழ் பெருந் தீவும், எண் இல் பாழி அம் பொருப்பும், கீழ்பால் அடுத்த பாதாளத்துள்ளும், ஆழி அம் கிரியின் மேலும், அரக்கர் ஆனவரை எல்லாம், தாழ்வு இலிர் கொணர்திர்' என்றான்; அவர் அது தலைமேல் கொண்டார்.